pythainlp/thai_wikipedia_clean_20230101 huggingface dataset:
ลักษมี นิวาส มิตตัล  เกิดเมื่อวันที่ 15 มิถุนายน ค.ศ. 1950 เป็นนักธุรกิจชาวอินเดียในธุรกิจเหล็ก เป็นประธานและประธานเจ้าหน้าที่บริหารของบริษัทอาร์เซลอร์มิตตัล ผู้ผลิตเหล็กกล้ารายใหญ่ที่สุดของโลก มิตตัลถือหุ้นของอาร์เซลอร์มิตตัลอยู่ 38 เปอร์เซ็นต์และถือหุ้นของสโมสรฟุตบอลควีนส์พาร์กเรนเจอส์อยู่ 11 เปอร์เซ็นต์
มิตตัลได้รับการจัดอันดับให้เป็นบุคคลที่ร่ำรวยเป็นอันดับ 3 ของโลกจากการจัดอันดับโดยนิตยสารฟอบส์ในปี ค.ศ. 2005 ด้วยมูลค่าทรัพย์สินสุทธิ 25 พันล้านดอลลาร์สหรัฐในปีนั้น ปัจจุบันเป็นที่ปรึกษาในคณะกรรมการบริษัทและหน่วยงานในหลายประเทศ และยังเป็นบุคคลที่ร่ำรวยที่สุดในอินเดีย (ค.ศ. 2019)
มุเกศ อัมพานี
มุเกศ ธิรุภาอี อัมพานี  เกิดเมื่อวันที่ 19 เมษายน ค.ศ. 1957 เป็นนักธุรกิจชาวอินเดีย เป็นประธาน ผู้อำนวยการจัดการ และผู้ถือหุ้นใหญ่ของบริษัทรีไลแอนซ์อิสดัสตรีส์ (RIL) ได้รับการจัดอันดับให้เป็นบุคคลที่ร่ำรวยที่สุดอันดับ 4 ของโลก จากการจัดอันดับของนิตยสารฟอบส์ในปี ค.ศ. 2010 ด้วยมูลค่าทรัพย์สินสุทธิ 29.0 พันล้านดอลลาร์สหรัฐ
ไอกี บาติสตา
กูปูวาซู
กูปูวาซู  เป็นพรรณไม้ป่าดิบชื้นชนิดหนึ่งซึ่งอยู่ในสกุลเดียวกันกับโกโก้ พบขึ้นทั่วไปในแอ่งแอมะซอนและมีการเพาะปลูกในพื้นที่ป่ารกของโคลอมเบีย โบลิเวีย เปรู และตอนเหนือของบราซิลโดยมีการผลิตมากที่สุดในรัฐปารา เนื้อในผลกูปูวาซูเป็นที่นิยมบริโภคตลอดทั้งอเมริกากลางและอเมริกาใต้ เป็นผลไม้ประจำรัฐปารา และเป็นส่วนผสมในไอศกรีม ของว่างอัดแท่ง และผลิตภัณฑ์อื่น ๆ
ลำต้น.
ต้นกูปูวาซูโดยทั่วไปมีความสูงระหว่าง 5–15 เมตร (16–49 ฟุต) แต่บางต้นอาจสูงถึง 20 เมตร (66 ฟุต) เปลือกไม้มีสีน้ำตาล ใบมีความยาวระหว่าง 25–35 เซนติเมตร (9.8–13.8 นิ้ว) และกว้าง 6–10 เซนติเมตร (2.4–3.9 นิ้ว) โดยมีเส้นใบ 9 หรือ 10 คู่ เมื่อโตเต็มที่ใบจะเปลี่ยนจากสีออกชมพูเป็นสีเขียว และจะเริ่มออกผลในที่สุด
เนื้อสีขาวของผลกูปูวาซูมีกลิ่นหอมที่ได้รับการพรรณนาว่าคล้ายกลิ่นช็อกโกแลตผสมสับปะรด และมักนำมาใช้เป็นส่วนผสมในน้ำผลไม้ ของหวาน และขนมหวาน น้ำจากผลกูปูวาซูมีรสชาติคล้ายแพร์ กล้วย เสาวรส และเมลอน
โดยทั่วไปผลกูปูวาซูจะถูกเก็บจากพื้นดินเมื่อมันตกจากต้นตามธรรมชาติ เราสามารถประเมินความสุกงอมภายในผลได้ยากเนื่องจากภายนอกผลไม่มีการเปลี่ยนสีที่เห็นได้ชัดเจน อย่างไรก็ตาม ผลการศึกษาแสดงให้เห็นว่าในสภาวะแบบภูมิภาคแอมะซอนตะวันตกของโคลอมเบีย ผลมักจะสุกแก่เต็มที่ภายใน 117 วันหลังจากดอกเจริญเป็นผลชัดเจน ชาวบราซิลนิยมกินผลสด ๆ หรือนำผลไปทำของหวาน
ผลิตภัณฑ์อาหารจากกูปูวาซูในเชิงพาณิชย์ได้แก่เนื้อผลและผง
สารพฤกษเคมี.
กลิ่นรสของผลกูปูวาซูมาจากสารพฤกษเคมีอย่างแทนนิน, ไกลโคไซด์, ทีโอแกรนดิน, แคทิชิน, เควอร์ซิทิน, เค็มป์เฟอรอล และไอโซสกูเทลลาเรน นอกจากนี้ยังมีกาเฟอีน, ธีโอโบรมีน และธีโอฟิลลีนเช่นที่พบในโกโก้ แต่ผลกูปูวาซูมีกาเฟอีนในปริมาณที่ต่ำกว่ามาก
เนยกูปูวาซู.
เนยกูปูวาซูเป็นไตรกลีเซอไรด์ที่ประกอบด้วยกรดไขมันอิ่มตัวและไม่อิ่มตัว ทำให้เนยมีจุดหลอมเหลวต่ำ (ประมาณ 30 องศาเซลเซียส) และมีเนื้อสัมผัสนุ่ม จึงเอื้อต่อการนำไปทำขนมหวานที่มีลักษณะคล้ายช็อกโกแลตขาว ส่วนประกอบที่เป็นกรดไขมันหลักของเนยกูปูวาซูคือ กรดสเตียริก (ร้อยละ 38), กรดโอเลอิก (ร้อยละ 38), กรดปาลมิติก (ร้อยละ 11) และกรดแอราคิดิก (ร้อยละ 7)
ร็อคแมน (วิดีโอเกมภาคแรก)
คิม โยฮัน
กูร์บันกูลือ เบร์ดือมูฮาเมดอว์
กูร์บันกูลือ แมลิกกูลือเยวิช เบร์ดือมูฮาเมดอว์ (; เกิด 29 มิถุนายน 1957) หรือที่รู้จักกันในชื่อ อาร์กาดาก  เป็นนักการเมืองชาวเติร์กเมน อดีตประธานาธิบดีเติร์กเมนิสถานจาก ค.ศ. 2006 ถึง 2022
เขามีวิชาชีพเป็นทันตแพทย์และเคยดำรงตำแหน่งรัฐมนตรีกระทรวงสาธารณสุขในรัฐบาลของซาปาร์มือรัต นือยาซอว์ ตั้งแต่ ค.ศ. 1997 และเป็นรองประธานาธิบดีนับตั้งแต่ ค.ศ. 2001 เขาขึ้นดำรงตำแหน่งเป็นประธานาธิบดีชั่วคราวหลังนือยาซอว์เสียชีวิตลงเมื่อ 21 ธันวาคม 2006 และต่อมาลงเลือกตั้งและชนะการเลือกตั้งใน ค.ศ. 2007 เขาไม่มีผู้ลงคะแนนเสียงคัดค้านที่มีนัยสำคัญ และชนะการลงคะแนนไปอย่างถล่มทลาย (89.2%) ตามด้วยการเลือกตั้งอีกครั้งใน ค.ศ. 2012 ซึ่งมีผู้ลงคะแนนเสียงให้เขา 97% และการเลือกตั้งใน ค.ศ. 2017 ซึ่งเขาได้รับเลือกตั้งเป็นวาระที่สามติดต่อกันด้วยคะแนนเสียง 97.7% เขาเคยได้รับเลือกตั้งเข้าเป็นผู้ลงสมัครเข้าสู่สภาประชาชน  เมื่อ 28 มีนาคม ค.ศ. 2021 ในฐานะตัวแทนจากแคว้นอาฮัล เขาได้รับการลงคะแนน 100% จากผู้ลงคะแนน ในวันที่ 14 เมษายน ค.ศ. 2021 เขาได้รับการลงคะแนนเสียงเอกฉันท์ให้เป็นประธานสภาประชาชน สภาสูงของรัฐสภาเติร์กเมนิสถาน
เบร์ดือมูฮาเมดอว์ลงจากตำแหน่งประธานาธิบดีในวันที่ 19 มีนาคม ค.ศ. 2022 เพื่อให้เซร์ดาร์ ลูกชายที่ชนะการเลือกตั้งที่ถือว่าไม่เสรีหรือยุติธรรม ดำรงตำแหน่งต่อ
ฟุตบอลทีมชาติสาธารณรัฐประชาธิปไตยคองโก
ฟุตบอลทีมชาติสาธารณรัฐประชาธิปไตยคองโก  เป็นทีมฟุตบอลตัวแทนของสาธารณรัฐประชาธิปไตยคองโก อยู่ภายใต้การดูแลของสหพันธ์ฟุตบอลสาธารณรัฐประชาธิปไตยคองโก ทีมชาตินี้ได้ประสบความสำเร็จในระดับประเทศหลายครั้ง เช่น ชนะเลิศแอฟริกาคัพออฟเนชันส์ ในปี ค.ศ. 1968, ค.ศ. 1974 และได้เข้าร่วมแข่งขันฟุตบอลโลกรอบสุดท้ายหนึ่งครั้งในฟุตบอลโลก 1974
เทศบาลเมืองบางระจัน
บางระจัน เป็นเทศบาลเมืองซึ่งมีอาณาเขตครอบคลุมพื้นที่บางส่วนของหมู่ที่ 1–6 ตำบลสิงห์ บางส่วนของหมู่ที่ 1–11 ตำบลไม้ดัด บางส่วนของหมู่ที่ 1–11 ตำบลเชิงกลัด และพื้นที่ทั้งหมดของหมู่ 8 กับพื้นที่บางส่วนของหมู่ 1–7, 9–11 ตำบลโพชนไก่ ในอำเภอบางระจัน จังหวัดสิงห์บุรี เดิมมีฐานะเป็นสุขาภิบาลสิงห์ในปี พ.ศ. 2499 ขยายเขตสุขาภิบาลในปี พ.ศ. 2511 (ยึดเป็นแนวเขตเทศบาลในปัจจุบัน) และจัดตั้งเป็นเทศบาลตำบลในปี พ.ศ. 2542 แล้วจึงยกฐานะขึ้นเป็นเทศบาลเมืองในวันที่ 8 มีนาคม พ.ศ. 2556
ชื่อของเทศบาลและอำเภอตั้งชื่อตามค่ายบางระจันในสมัยอาณาจักรอยุธยา ปัจจุบันเทศบาลเมืองมีประชากร 13,789 คน ภูมิประเทศเป็นที่ราบลุ่มซึ่งมีแม่น้ำน้อยไหลผ่าน การขนส่งมีทางหลวงแผ่นดินหมายเลข 3030 ซึ่งเชื่อมต่อระหว่างเทศบาลเมืองบางระจันกับเทศบาลเมืองสิงห์บุรี
เทศบาลเมืองคลองมะเดื่อ
เทศบาลเมืองคลองมะเดื่อ เป็นเทศบาลเมืองซึ่งมีอาณาเขตครอบคลุมพื้นที่ตำบลคลองมะเดื่อ (เดิมชื่อตำบลคลองกระทุ่ม) ทั้งตำบล ตั้งอยู่ในอำเภอกระทุ่มแบน จังหวัดสมุทรสาคร เดิมมีฐานะเป็น "องค์การบริหารส่วนตำบลคลองมะเดื่อ" แล้วจึงได้รับการจัดตั้งเป็นเทศบาลเมืองใน พ.ศ. 2562 ปัจจุบันเทศบาลเมืองคลองมะเดื่อมีประชากร 21,832 คน ตั้งอยู่ห่างจากที่ว่าการอำเภอกระทุ่มแบนไปประมาณ 5 กิโลมตร ภูมิประเทศเป็นที่ราบลุ่ม มีคลองอีกหลายสาย โดยคลองที่สำคัญที่สุดคือ คลองกระทุ่มแบน ซึ่งเชื่อมต่อกับคลองภาษีเจริญ ส่วนการขนส่ง มีถนนเศรษฐกิจ 1 ซึ่งสามารถเชื่อมต่อกับถนนพระรามที่ 2 ได้
สถานที่สำคัญในเขตเทศบาล ได้แก่ วัดราษฎร์บำรุงหรือวัดหงอนไก่ เป็นหนึ่งในแหล่งโบราณคดีที่สำคัญ เพราะมีโบราณสถานคืออุโบสถหลังเก่าเป็นอาคารร้าง ผลิตภัณฑ์ท้องถิ่นที่สำคัญของเทศบาลคือ เครื่องเบญจรงค์ ซึ่งหมู่บ้านที่ทำเครื่องเบญจรงค์ในเขตเทศบาลนี้ สืบทอดจากตระกูลเก่าแก่เชื้อสายจีน
เขตเทศบาลเมืองคลองมะเดื่อมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
เทศบาลเมืองคลองมะเดื่อครอบคลุมพื้นที่ทั้งตำบลคลองมะเดื่อซึ่งแบ่งการปกครองออกเป็น 11 หมู่บ้าน ได้แก่
ทับแมนเบิร์ก
ทับแมนเบิร์ก  หรือ โบมี  เดิมชื่อ ไวทาวน์  เป็นเมืองหลักของเทศมณฑลโบมี ประเทศไลบีเรีย ตั้งอยู่บนเนินเขาโบมี ทางตะวันตกเฉียงเหนือของมอนโรเวีย และเคยเป็นแหล่งแร่เหล็กและเพชรจนกระทั่งถูกทำลายเป็นส่วนใหญ่ในช่วงสงครามกลางเมืองไลบีเรียครั้งที่หนึ่ง ในช่วงสงครามกลางเมืองไลบีเรียครั้งที่สองเมืองนี้เป็นที่ตั้งสำนักงานใหญ่ของกลุ่มสหไลบีเรียเพื่อความปรองดองและประชาธิปไตย
จากการสำมะโนประชากรในปี ค.ศ. 2008 เมืองมีประชากรประมาณ 13,144 คน
ในช่วงการระบาดของไวรัสอีโบลาในแอฟริกาตะวันตกได้มีการเปิดศูนย์บำบัดในเมืองด้วยความช่วยเหลือจากสหรัฐ
ฟุตบอลทีมชาติแองโกลา
ฟุตบอลทีมชาติแองโกลา  เป็นทีมฟุตบอลจากประเทศแองโกลา ทีมชาตินี้ได้เข้าร่วมแข่งขันฟุตบอลโลกรอบสุดท้ายหนึ่งครั้งในฟุตบอลโลก 2006
ทับแมนบูร์ก
มหาสมุทร หมูปิ้งอร่อยจุงเบย
มหาสมุทร หมูปิ้งอร่อยจุงเบย หรือ มหาสมุทร ศิษย์แรมโบ้อีสาน หรือชื่อชกเดิม มหาสมุทร ต.ผิวหล่อภักดี (2 กรกฎาคม พ.ศ. 2544 – ) เป็นนักมวยไทยชาวไทย ซึ่งเป็นแชมป์มวยรอบปูนเสือ ครั้งที่ 19
เขามีเทรนเนอร์คือไกรสุวิทย์ ศูนย์กีฬาหนองกี่ อดีตแชมป์สนามมวยราชดำเนิน
มหาสมุทร หมูปิ้งอร่อยจุงเบย มีชื่อจริงคือเกียรติศักดิ์ วิเศษรัมย์ (ชื่อเล่น: ตอง) เป็นบุคคลจากภูมิลำเนาอำเภอคูเมือง จังหวัดบุรีรัมย์ สำเร็จการศึกษาระดับชั้นมัธยมศึกษาปีที่ 3 จากโรงเรียนคูเมืองวิทยาคม จังหวัดบุรีรัมย์ เขาเริ่มฝึกมวยเมื่ออายุ 13 ปี โดยได้แรงบันดาลใจจากการเห็นนักมวยที่ได้ชกออกรายการโทรทัศน์ จึงอยากเป็นแบบนั้นบ้าง และเริ่มฝึกที่ค่าย ต.ผิวหล่อภักดี หลังจากนั้น 1 เดือน ก็ได้ขึ้นชกครั้งแรกโดยใช้ชื่อยอดวิชา ต.ผิวหล่อภักดี โดยเป็นฝ่ายชนะน็อกในยกที่ 2 และได้รับค่าตัว 300 บาทจากไฟต์ดังกล่าว ก่อนจะเดินสายชกที่ภาคอีสานกว่า 100 ไฟต์ และเคยชกออกรายการโทรทัศน์ที่ อตก.3 จังหวัดนนทบุรี ซึ่งเขาเป็นฝ่ายชนะคะแนน และได้รับค่าตัว 8,000 บาทจากไฟต์ดังกล่าว
จากนั้น เขาได้ฝึกซ้อมอย่างหนัก โดยมีคิวขึ้นชกในเมืองหลวงสลับกับต่างจังหวัด กระทั่งได้รับเลือกจากชุ้น เกียรติเพชร เข้าสู่การแข่ง "มวยรอบปูนเสือ ครั้งที่ 19" โดยเป็นฝ่ายชนะน็อกก้องหนองยาง ส.บุญเยี่ยม ในยกที่ 3 และเป็นฝ่ายชนะน็อกพรพยัคฆ์ ส.ภูมิพัฒน์ ในยกที่ 3 เช่นกัน แล้วผ่านเข้าสู่รอบ 8 คน ที่ซึ่งเขาเป็นฝ่ายชนะคะแนนมาลัยทอง ช.เรืองรัมย์ จากจังหวัดบุรีรัมย์
แม้จะมีกูรูมวยหลายรายคาดว่าเพชรแสนคมจะเป็นฝ่ายชนะครั้งนี้ แต่วันที่ 27 ตุลาคม พ.ศ. 2562 มหาสมุทร หมูปิ้งอร่อยจุงเบย ก็ได้เป็นแชมป์มวยรอบปูนเสือ ครั้งที่ 19 จากการชนะคะแนนเพชรแสนคมอย่างเป็นเอกฉันท์ ที่สนามมวยเวทีลุมพินี โดยได้รับเงินรางวัล 600,000 บาท พร้อมเข็มขัดแชมป์ และถ้วยรางวัล
ต่อมาในเดือนสิงหาคม พ.ศ. 2563 ดร.เสกสกล อัตถาวงศ์ นักการเมืองสังกัดพรรคพลังประชารัฐ ได้เข้ามาเป็นผู้สนับสนุนมหาสมุทร ส่งผลให้มหาสมุทรเปลี่ยนชื่อในการชกเป็น "มหาสมุทร ศิษย์แรมโบ้อีสาน"
มหาสมุทร หมูปิ้งอร่อยจุงเบย เป็นบุตรของประกิต วิเศษรัมย์ (บิดา) และเขียว วิเศษรัมย์ (มารดา) ปัจจุบันมหาสมุทรมีสถานะโสด เขามีนักมวยในดวงใจคือเมสซี่ แป๋งกองปราบ ส่วนนักแสดงที่ชื่นชอบคือมาริโอ้ เมาเร่อ และนักร้องที่ชื่นชอบคือลำไย ไหทองคำ
มหาสมุทร ต.ผิวหล่อภักดี
บาร์งา
บาร์งา  เป็นเมืองหลักของเทศมณฑลบอง ประเทศไลบีเรีย ตั้งอยู่ทางตะวันออกเฉียงเหนือของมอนโรเวีย ในช่วงสงครามกลางเมืองไลบีเรียครั้งที่หนึ่งเมืองนี้เป็นที่ตั้งของฐานทัพของชาร์ลส์ เทย์เลอร์ แนวร่วมรักประเทศแห่งชาติไลบีเรีย วิทยาลัยคัตติงตันซึ่งเป็นสถาบันเอกชนในเครืออิปิสโคปัลตั้งอยู่ใกล้กับเมืองนี้ และวิทยาเขตนี้เคยเป็นที่ตั้งของพิพิธภัณฑ์แอฟริกาซึ่งถูกทำลายในช่วงสงครามกลางเมือง
จากการสำมะโนประชากรในปี ค.ศ. 2008 เมืองมีประชากรประมาณ 34,046 คน เป็นเมืองที่มีประชากรมากที่สุดเป็นอันดับสี่ของประเทศไลบีเรีย
เมืองพี่น้องและเมืองแฝด.
บอลทิมอร์ รัฐแมริแลนด์ สหรัฐ
ละอองฝอยน้ำมูกน้ำลาย
ละอองฝอยน้ำมูกน้ำลาย  เป็นอนุภาคซึ่งประกอบด้วยน้ำเป็นส่วนใหญ่ มีขนาดใหญ่พอที่จะตกลงพื้นอย่างรวดเร็วหลังผลิตขึ้น มักนิยามว่ามีเส้นผ่านศูนย์กลางใหญ่กว่า 5 ไมครอน ละอองฝอยน้ำมูกน้ำลายเกิดขึ้นได้ตามธรรมชาติอันเป็นผลของการหายใจ พูด จาม ไอหรืออาเจียน หรือเกิดขึ้นจากน้ำมือมนษย์ผ่านวิธีทางการแพทย์ที่ก่อให้เกิดละอองลอย เป็นอีกช่องทางหนึ่งในการแพร่กระจายโรค
ละอองฝอยน้ำมูกน้ำลายต่างจากละอองฝอยขนาดเล็ก (droplet nuclei) ซึ่งมีขนาดเล็กกว่า 5 ไมครอน ซึ่งเป็นฐานของละอองลอยและสามารถค้างอยู่ในอากาศได้เป็นเวลานาน ฉะนั้น ละอองฝอยขนาดเล็กสามารถเป็นตัวนำโรคของโรคติดเชื้อจากอากาศ (airborne disease) ซึ่งต่างจากละอองฝอย
ละอองฝอยน้ำมูกน้ำลายเกิดขึ้นได้หลายวิธี อาจเกิดขึ้นตามธรรมชาติอันเป็นผลจากการหายใจ พูด จาม ไอหรือร้องเพลงก็ได้ นอกจากนี้ยังอาจเกิดขึ้นจากฝีมือมนุษย์ได้ในสถานบริการสาธารณสุขผ่านวิธีการที่ก่อให้เกิดละอองลอย เช่น การใส่ท่อช่วยหายใจ การนวดหัวใจผายปอดกู้ชีพ (CPR), การส่องกล้องหลอดลม, การผ่าตัดและการชันสูตรพลิกศพ ละอองฝอยที่คล้ายกันอาจเกิดขึ้นได้จากการอาเจียน
การพา.
วิธีการเกิดที่ต่างกันทำให้ละอองฝอยมีขนาดและความเร็วเริ่มต้นต่างกัน ซึ่งมีผลต่อการพาและระยะเวลาที่ลอยตัวอยู่ในอากาศ หากสูดเข้าไป อนุภาคที่มีขนาดใหญ่กว่า 10 ไมโครเมตรมักถูกดักไว้ในจมูกและลำคอโดยไม่สามารถผ่านทะลุไปถึงระบบทางเดินหายใจส่วนล่าง หากไม่ได้สูดเข้าไปทันที ละอองฝอยขนาดเล็กกว่า 100 ไมโครเมตรมักแห้งไปอย่างสมบูรณ์ก่อนตกลงสู่พื้นผิว เมื่อแห้งแล้ว ละอองฝอยเหล่านี้กลายเป็นละอองฝอยขนาดเล็กแข็งซึ่งประกอบด้วยสารระเหยไม่ได้ที่มีอยู่ในละอองฝอยตั้งต้น ละอองฝอยน้ำมูกน้ำลายยังสามารถมีอันตรกิริยากับอนุภาคที่มิใช่ชีวภาพอื่น ๆ ในอากาศได้ ซึ่งมีจำนวนมากกว่า
บทบาทในการแพร่เชื้อโรค.
ละอองฝอยน้ำมูกน้ำลายเป็นรูปแบบการแพร่โรคที่พบบ่อยอย่างหนึ่ง ซึ่งเกิดขึ้นจากการไอ จามหรือพูด การส่งผ่านละอองฝอยน้ำมูกน้ำลายเป็นวิธีติดเชื้อทางเดินหายใจตามปกติ การส่งผ่านสามารถเกิดขึ้นเมื่อละอองฝอยน้ำมูกน้ำลายไปถึงพื้นผิวเยื่อเมือกที่ไวต่อโรค เช่น ในตา จมูกหรือปาก ซึ่งอาจเกิดขึ้นโดยอ้อมได้หากมือสัมผัสกับพื้นผิวที่ปนเปื้อนแล้วนำมาแตะใบหน้า ละอองฝอยน้ำมูกน้ำลายมีขนาดใหญ่และไม่คงค้างอยู่ในอากาศเป็นเวลานาน และปกติกระจายไปในระยะทางสั้น ๆ เท่านั้น
ไวรัสที่แพร่กระจายโดยการส่งผ่านด้วยละอองฝอยได้แก่ไวรัสไข้หวัดใหญ่ ไวรัสไรโน ไวรัสเรสไปราโตรีซินไซเชียล ไวรัสเอ็นเทอโรและไวรัสโนโร ไวรัสมีเซิลส์มอร์บิลิ และไวรัสโคโรนาอย่างไวรัสโคโรนาซาร์ส (SARS-CoV-1) และ SARS-CoV-2 ที่เป็นสาเหตุของโควิด-19 เชื้อแบคทีเรียและเชื้อราอาจส่งผ่านทางละอองฝอยน้ำมูกน้ำลายได้เช่นกัน ในทางกลับกัน มีโรคไม่กี่ชนิดที่สามารถกระจายได้ผ่านการแพร่เชื้อจากอากาศหลังละอองฝอยน้ำมูกน้ำลายแห้งแล้ว
อุณหภูมิและความชื้นโดยรอบมีผลต่อการอยู่รอดของละอองลอยชีวภาพ (bioaerosol) เนื่องจากเมื่อละอองระเหยแล้วมีขนาดเล็กลง ละอองจะให้ความคุ้มกันแก่เชื้อโรคที่บรรจุอยู่ภายในได้ลดลง โดยทั่วไป ไวรัสที่มีสิ่งหุ้มลิพิดมีความเสถียรในอากาศแห้งมากกว่า ขณะที่ไวรัสที่ไม่มีสิ่งหุ้มจะมีความเสถียรในอากาศชื้นมากกว่า ไวรัสโดยทั่วไปมีความเสถียรกว่าที่อุณหภูมิอากาศต่ำกว่า
การควบคุมอันตราย.
ในสถานบริการสาธารณสุข การป้องกันละอองฝอยได้แก่การจัดให้ผู้ป่วยอยู่ในห้องแยก การจำกัดการเคลื่อนย้ายออกนอกห้อง และใช้อุปกรณ์ป้องกันส่วนบุคคล ในการตั้งค่าการดูแลสุขภาพข้อควรระวังหยดรวมถึงที่อยู่อาศัยผู้ป่วยในแต่ละห้อง จำกัด การขนส่งของพวกเขาออกไปข้างนอกห้องและการใช้ อุปกรณ์ป้องกันส่วนบุคคล ที่เหมาะสม การป้องกันละอองลอยเป็นหลักการป้องกันตามวิถีการแพร่เชื้อ (transmission-based precautions) ซึ่งใช้นอกเหนือไปจากการป้องกันมาตรฐานตามชนิดของการติดเชื้อของผู้ป่วย หลักการป้องกันอีกสองหลักการได้แก่การป้องกันการสัมผัสและการป้องกันการแพร่เชื้อทางอากาศ อย่างไรก็ดี วิธีดำเนินการที่ก่อให้เกิดละอองลอย (aerosol-generating procedure) อาจก่อให้เกิดละอองฝอยขนาดเล็กกว่าที่กระจายไปได้ไกลกว่า และการป้องกันละอองฝอยอาจไม่เพียงพอเมื่อปฏิบัติวิธีการดังกล่าว
โดยทั่วไปสามารถใช้อัตราระบบระบายอากาศที่สูงขึ้นเป็นการควบคุมอันตรายเพื่อเจือจางและกำจัดอนุภาคน้ำมูกน้ำลาย อย่างไรก็ดี หากมีการถ่ายอากาศที่ไม่ผ่านการกรองหรือกรองไม่เพียงพอไปยังอีกที่หนึ่ง สามารถทำให้การติดเชื้อแพร่กระจายได้
สามารถใช้หน้ากากอนามัยป้องกันการส่งผ่านละอองฝอยได้ ทั้งสำหรับผู้ป่วยติดเชื้อ และบุคลากรการแพทย์ มีการตั้งข้อสังเกตว่าระหว่างการระบาดของโรคซาร์สในปี 2002–2004 การใช้หน้ากากอนามัยและหน้ากากเอ็น95 มีแนวโน้มลดการติดเชื้อในบุคลากรสาธารณสุข แม้หน้ากากอนามัยสร้างกำบังกายภาพระหว่างปากและจมุกของผู้สวมกับสิ่งที่อาจปนเปื้อนอย่างละอองฝอยน้ำมูกน้ำลาย แต่มันไม่ได้ออกแบบมาเพื่อกรองหรือสกัดอนุภาคขนาดเล็กมากอย่างอนุภาคที่ส่งผ่านโรคติดต่อทางอากาศ เพราะมีช่องหลวม ๆ ระหว่างหน้ากากใบหน้ากับใบหน้า
นักแบคทีเรียวิทยาชาวเยอรมัน คาร์ล ฟลึกเกอในปี 1899 เป็นบุคคลแรกที่แสดงว่าจุลินทรีย์ในละอองฝอยที่ขับออกจากทางเดินหายใจเป็นวิธีการส่งผ่านโรคอย่างหนึ่ง ในค้นคริสต์ศตวรรษที่ 20 บางทีคำว่า "ละอองฝอยฟลึกเกอ" ใช้กับอนุภาคที่มีขนาดใหญ่พอที่จะไม่แห้งไปอย่างสมบูรณ์ คือ ขนาดประมาณใหญ่กว่า 100 ไมโครเมตร
มโนทัศน์ละอองฝอยว่าเป็นบ่อเกิดหลักและพาหะของการแพร่เชื้อทางเดินหายใจของฟลึกเกออยู่มาถึงคริสต์ทศวรรษ 1930 จนวิลเลียม เอฟ. เวลส์แยกแยะละอองฝอยขนาดใหญ่และเล็กออกจากกัน
จอนนี วิลเลียมส์
จอนาทัน ปีเตอร์ วิลเลียมส์ (เกิดวันที่ 9 ตุลาคม ค.ศ. 1993) เป็นนักฟุตบอลอาชีพผู้เล่นในตำแหน่งกองกลางให้กับสโมสรฟุตบอลสวินดันทาวน์ในอีเอฟแอลลีกทู และทีมชาติเวลส์
วิลเลียมส์เริ่มต้นอาชีพกับคริสตัลพาเลซ โดยมีช่วงที่ถูกปล่อยยืมตัวให้กับนอตทิงแฮมฟอเรสต์, มิลตันคีนส์ดอนส์, อิปสวิชทาวน์ และซันเดอร์แลนด์ เขาเซ็นสัญญากับชาร์ลตันแอธเลติกในเดือนมกราคม ค.ศ. 2019
ชาร์ลตันแอธเลติก
Jonny Williams
แดนนี วอร์ด (นักฟุตบอลเกิด พ.ศ. 2536)
แดนนี วอร์ด (เกิดวันที่ 22 มิถุนายน ค.ศ. 1993) เป็นนักฟุตบอลชาวเวลส์ผู้เล่นในตำแหน่งผู้รักษาประตูให้กับเลสเตอร์ซิตีในพรีเมียร์ลีก และทีมชาติเวลส์ ก่อนหน้านี้เขาเคยเล่นให้กับลิเวอร์พูลและเวร็กซ์แฮม เขาเคยเล่นแบบยืมตัวให้กับแทมเวิร์ท, มอร์แคมบ์, แอเบอร์ดีน และฮัดเดอส์ฟีลด์ทาวน์ เขาถูกเรียกติดทีมชาติครั้งแรกใน ค.ศ. 2013 และได้ลงเล่นระดับทีมชาติครั้งแรกใน ค.ศ. 2016 โดยเป็นส่วนหนึ่งของทีมชาติชุดที่จบรอบรองชนะเลิศในฟุตบอลชิงแชมป์แห่งชาติยุโรป 2016
ฮัดเดอส์ฟีลด์ทาวน์
Danny Ward (Welsh footballer)
ไซมอน เชิร์ช
ไซมอน ริชาร์ด เชิร์ช (เกิดวันที่ 10 ธันวาคม ค.ศ. 1988) เป็นอดีตนักฟุตบอลผู้เคยเล่นในตำแหน่งกองหน้าให้กับพลิมัทอาร์ไกล์ในลีกวันเป็นสโมสรสุดท้าย
หลังจากที่ได้เซ็นสัญญากับทีมเยาวชน เชิร์ชก็ได้เล่นให้กับเรดิงเป็นระยะเวลาสิบปี โดยมีช่วงเวลา 6 ปีที่เขาได้เล่นในระดับอาชีพ เขายิงประตูให้กับเรดิง 22 ลูกจากการลงเล่น 104 นัด ก่อนที่จะย้ายไปเล่นให้กับหลายสโมสร ได้แก่ ชาร์ลตันแอธเลติก, มิลตันคีนส์ดอนส์ และโรดา เจซี เคอร์เครด เขายังเคยถูกปล่อยยืมตัวให้กับแอเบอร์ดีน โดยยิงได้ 6 ประตูจากการลงเล่น 13 นัด
เชิร์ชลงเล่นให้กับทีมชาติเวลส์ทั้งหมด 38 นัด ซึ่งรวมถึงสองนัดที่ลงเล่นในฟุตบอลชิงแชมป์แห่งชาติยุโรป 2016
Simon Church
ฌ็อง-มารี เลอ แปน
ฌ็อง-มารี เลอ แปน  เป็นนักการเมืองชาวฝรั่งเศสผู้ดำรงตำแหน่งประธานแนวร่วมแห่งชาติตั้งแต่ปี ค.ศ. 1972 ถึง ค.ศ. 2011
โบพูลู
โบพูลู  เป็นเมืองหลักของเทศมณฑลบาร์โพลู ประเทศไลบีเรีย ตั้งอยู่ทางเหนือจากมอนโรเวียไปราว 100 กิโลเมตร จากการสำมะโนประชากรในปี ค.ศ. 2008 เมืองมีประชากรประมาณ 2,908 คน ประชากรส่วนใหญ่ประกอบอาชีพปลูกข้าวและมันสำปะหลัง
คาร์เรียน ครอส
เควิน เคซาร์ (Kevin Kesar; 19 กรกฎาคม ค.ศ. 1985) นักมวยปล้ำอาชีพชาวอเมริกันที่เซ็นกับ WWE ในชื่อ คาร์เรียน ครอส (Karrion Kross)
เขายังเป็นที่รู้จักกันเป็นอย่างดีในชื่อ คิลเลอร์ ครอส (Killer Kross) ปล้ำให้กับสมาคม Impact Wrestling, Lucha Libre AAA Worldwide (AAA), Major League Wrestling และในหลายสมาคมอิสระ ใน AAA เขาเป็นสมาชิกของคอกม้า MAD และ La Facción Ingobernable เขายังปรากฏตัวในซีซันที่สี่ของโครงการอเมริกันของ AAA อย่าง Lucha Underground ในชื่อ The White Rabbit ผู้นำแห่ง Rabbit Rabbit ของ Paul London
Killer Kross
คิลเลอร์ ครอส
คริส คริสตอฟเฟอร์สัน
คริสตอฟเฟอร์ คริสตอฟเฟอร์สัน  เกิด 22 มิถุนายน ค.ศ. 1936 เป็นนักร้อง-นักแต่งเพลง นักแสดง ชาวอเมริกัน เขามีส่วนร่วมแต่งเพลง "Me and Bobby McGee", "For the Good Times", "Sunday Mornin' Comin' Down" และ "Help Me Make It Through the Night" เพลงฮิตเหล่านี้ขับร้องโดยศิลปินอื่น คริสตอฟเฟอร์สันเขียนเพลงของตัวเองและได้ร่วมเขียนกับนักแต่งเพลงจากแนชวิลล์ เช่น เชล ซิลเวอร์สไตน์ ในปี ค.ศ. 1985 คริสตอฟเฟอร์สันได้ร่วมกับศิลปินแนวคันทรี เวย์ลอน เจนนิงส์, วิลลี เนลสัน และจอห์นนี แคช ก่อตั้งวงซูเปอร์กรุปแนวคันทรีชื่อว่า เดอะไฮเวย์เมน
ในปี 2004 มีชื่ออยู่ในหอเกียรติยศเพลงคันทรี เขายังเป็นที่รู้จักจากการแสดงในภาพยนตร์เรื่อง "Alice Doesn't Live Here Anymore", "Heaven's Gate", "Blume in Love", "Blade" และ "A Star Is Born" ผลงานเรื่องหลังทำให้เขาได้รับรางวัลลูกโลกทองคำ สาขานักแสดงนำชายยอดเยี่ยม
ลอว์สัน (วงดนตรี)
ลอว์สัน  เป็นวงป็อปร็อกอังกฤษ ประกอบด้วยสมาชิกคือ แอนดี บราวน์ (ร้องนำ, กีตาร์), ไรอัน เฟลตเชอร์ (เบส, ร้องประสาน), โจเอล พีต (กีตาร์นำ, ร้องประสาน) และแอดัม พิตส์ (กลอง, ร้องประสาน) วงออกอัลบั้มแรก "Chapman Square" เมื่อวันที่ 22 ตุลาคม ค.ศ. 2012 สามารถขึ้นอันดับ 3 ยูเคอัลบัมส์ชาร์ต ชื่อของวงมาจากศัลยแพทย์จากเมืองดอร์เซต เดวิด ลอว์สัน ที่ช่วยชีวิตผ่าตัดแอนดี บราวน์ นักร้องนำ
Lawson (band)
ประเทศอิหร่านในโอลิมปิกเยาวชนฤดูร้อน 2018
ประเทศอิหร่าน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอิหร่านเป็นผู้ทำหน้าที่ในการส่งนักกีฬาเข้าร่วมแข่งขันจำนวน 49 คน ใน 18 ชนิดกีฬา ผลการแข่งขันครั้งนี้ประเทศอิหร่านได้รับเหรียญรางวัลแบ่งเป็น 7 เหรียญทอง 3 เหรียญเงิน และ 4 เหรียญทองแดง รวมทั้งหมด 14 เหรียญ
ท่าอากาศยานนานาชาติปักกิ่งต้าซิง
วัลเทอร์ แนนสท์
กอนเซปซิออนเดลอุรุกวัย
เตอร์กุต โอซิล
สุลัยมาน เดมิเรล
เรเดโกลโบ
เบนจามิน แมคาปา
เบลค ริชาร์ดส
ฌ็อง วาเลตเต ดิ โอซียา
โยฮันเนส เบค
อัน คยุ-แบ็ก
จาน ทาลลินน์
ลอเรนโซ อักกัวโรนี
เอ็ดเวิร์ด เดรก บร็อคแมน
ฮัน ดั๊ก-ซู
เมงกี คอบาร์รูเบียส์
ELTE
มุบาฮ์
คาร์ล วอน สเตอค
อเล็ค ดักลาส-ฮูม
MAN (บริษัท)
สัจนิยมมหัศจรรย์
สัจนิยมมหัศจรรย์  เป็นประเภทของบันเทิงคดีที่แสดงภาพโลกแห่งความเป็นจริงแต่มีองค์ประกอบของสิ่งวิเศษอยู่ในเรื่อง หรือในความหมายทั่วไปคืองานวรรณศิลป์ที่มีเวทมนตร์หรือสิ่งเหนือธรรมชาติปรากฏอยู่ในโลกสมจริงที่ดำเนินไปตามระบบเหตุผล ถึงแม้จะมีองค์ประกอบของสิ่งวิเศษ แต่สัจนิยมมหัศจรรย์แตกต่างจากจินตนิมิตตรงที่สิ่งวิเศษในงานเขียนสัจนิยมมหัศจรรย์มักไม่มีคำอธิบายแน่ชัดและกลมกลืนไปกับโลกจริง ขณะที่จินตนิมิตมักมีสิ่งวิเศษปรากฏในโลกที่ถูกสร้างขึ้นมาต่างหาก
คำว่าสัจนิยมมหัศจรรย์ถูกใช้ครั้งแรกในปี ค.ศ. 1925 โดยฟรันทซ์ โร นักวิจารณ์ศิลปะชาวเยอรมันเพื่อใช้บรรยายภาพวาดแนวคติรูปธรรมแนวใหม่ (New Objectivity) ซึ่งเป็นขบวนการศิลปะเยอรมันที่ได้รับอิทธิพลจากศิลปะสัจนิยมแต่เพิ่มความเหนือจริงเข้าไป โรใช้คำนี้เพื่อแยกกับลัทธิเหนือจริงที่มีความเป็นนามธรรม ไม่ได้ตั้งอยู่บนความเป็นจริง และมาจากจิตใต้สำนึกมากกว่า ซึ่งภาพวาดแนวนี้บันดาลใจให้มัสซีโม บอนเตมเปลลี นักเขียนชาวอิตาลีนำมาปรับใช้ในงานเขียนตัวเอง ทั้งโรและบอนเตมเปลลี รวมถึงลัทธิเหนือจริงต่างมีอิทธิพลต่อนักเขียนชาวอเมริกาใต้หลายคนในเวลาต่อมา เช่น อาร์ตูโร อุสลาร์ ปีเอตรี, อาเลโฮ การ์เปนติเอ, ฆอร์เฆ ลุยส์ บอร์เฆส และกาบริเอล การ์ซิอา มาร์เกซ นอกเหนือจากอเมริกาใต้แล้ว งานเขียนแนวสัจนิยมมหัศจรรย์ยังพบได้ในนักเขียนภาษาอื่น ๆ เช่น ซัลมัน รัชดี (อังกฤษ), ฮารูกิ มูรากามิ (ญี่ปุ่น) และออลกา ตอการ์ตชุก (โปแลนด์) เป็นต้น
นอกเหนือจากการมีสิ่งวิเศษในโลกที่สมจริงแล้ว สัจนิยมมหัศจรรย์ยังมีลักษณะอื่น ๆ ร่วมด้วย ได้แก่ authorial reticence หรือการที่ผู้เขียนจงใจปิดบังไม่อธิบายถึงการมีอยู่ของสิ่งวิเศษในเรื่อง หรือทำให้สิ่งวิเศษดูเหมือนเป็นเรื่องที่เกิดขึ้นปกติ, ความเป็นอภิบันเทิงคดี (metafiction) หรือการที่ผู้เขียนย้ำเตือนว่าผู้อ่านกำลังอ่านเรื่องแต่งอยู่ และการวิพากษ์วิจารณ์การเมืองและชนชั้นสูง
เทศบาลตำบลบึงกาฬ
รีแลกคุมะ
รัสเซียนคัพ (ฟุตบอล)
รัสเซียนคัพ  เป็นการแข่งขันฟุตบอลถ้วยประจำปีของประเทศรัสเซีย อยู่ภายใต้การดูแลของสหภาพฟุตบอลรัสเซีย สโมสรที่มีสิทธิ์เข้าร่วมแข่งขันได้แก่ สโมสรจากรัสเซียนพรีเมียร์ลีก เฟิสต์ดิวิชัน และเซคันด์ดิวิชัน รวมไปถึงสโมสรสมัครเล่น ทีมชนะเลิศของรายการนี้จะได้สิทธิ์เข้าร่วมแข่งขันยูฟ่ายูโรปาลีก รอบแบ่งกลุ่ม
ศูนย์บริหารสถานการณ์โควิด-19
ฟุตบอลในประเทศรัสเซีย
ฟุตบอลเป็นกีฬาที่ได้รับความนิยมมากที่สุดในประเทศรัสเซีย โดยมีสัดส่วนความนิยมเหนือกว่าฮอกกี้น้ำแข็งเป็นอย่างมาก ลีกของรัสเซียเติบโตขึ้นอย่างรวดเร็วเนื่องจากมีข้อเสนอใหญ่จากผู้สนับสนุน เงินทุนที่ไหลเข้า และระดับการแข่งขันที่สูสีโดยมี 5 ทีมที่มีศักยภาพในการคว้าแชมป์ ทีมชั้นนำของรัสเซียมักมีบริษัทที่ควบคุมโดยรัฐเป็นผู้สนับสนุน ผู้เล่นชาวต่างชาติมีโอกาสได้ลงเล่นเป็นตัวจริงของสโมสรเทียบเท่ากับผู้เล่นท้องถิ่น อย่างไรก็ตาม พวกเขามักพบสภาพแวดล้อมที่ไม่เอื้ออำนวยอยู่บ่อยครั้ง ปัญหาการเหยียดสีผิวยังคงพบเห็นในวงการฟุตบอลรัสเซียในปัจจุบัน
ทีมชาติรัสเซียได้รับความสนใจมากขึ้นเมื่อพวกเขาเอาชนะมหาอำนาจยุโรปอย่างเนเธอร์แลนด์ 3-1 ในรอบก่อนรองชนะเลิศของฟุตบอลชิงแชมป์แห่งชาติยุโรป 2008 ก่อนที่จะพ่ายให้กับทีมแชมป์อย่างสเปน มีผู้เล่นชาวรัสเซียสี่คนติดทีมยอดเยี่ยมประจำรายการแข่งขันครั้งนั้น ต่อมา มีผู้เล่นชาวรัสเซียหลายคน อาทิ อันเดรย์ อาร์ชาวิน และโรมัน ปัฟลูย์เชนโค ย้ายไปเล่นในพรีเมียร์ลีกของอังกฤษและได้รับก้อนเงินมหาศาล ปัจจุบัน นักฟุตบอลชาวรัสเซียส่วนใหญ่เล่นในลีกของประเทศเนื่องจากโควตาจำกัดของผู้เล่นชาวต่างชาติ ส่งผลให้ค่าจ้างของนักฟุตบอลท้องถิ่นและต่างชาติไม่เท่าเทียมกัน
ลีกระดับสูงสุดของรัสเซียคือ รัสเซียนพรีเมียร์ลีก ซึ่งมีสโมสรเข้าร่วมแข่งขัน 16 สโมสร ระดับรองลงมาคือ เนชันนัลลีก และเซคันด์ดิวิชัน ซึ่งก็อยู่ภายใต้การควบคุมของสหภาพฟุตบอลรัสเซีย เนชันนัลลีกมีสโมสรเข้าร่วมแข่งขัน 20 สโมสร และเซคันด์ดิวิชันมีสโมสรเข้าร่วมแข่งขัน 73 สโมสร แบ่งการแข่งขันตามภูมิศาสตร์ออกเป็น 5 โซน ได้แก่ โซนตะวันตก โซนกลาง โซนใต้ โซน Ural-Povolzhye และโซนตะวันออก แต่ละโซนจะมีจำนวนสโมสรที่แตกต่างกันออกไป
เจ้าภาพฟุตบอลโลก.
ในวันที่ 2 ธันวาคม ค.ศ. 2010 มีการประกาศว่า รัสเซียจะเป็นเจ้าภาพฟุตบอลโลก 2018 โดยเป็นครั้งแรกที่ประเทศจะเป็นเจ้าภาพจัดการแข่งขันรายการใหญ่ นอกจากนี้ ยังเป็นประเทศที่มีขนาดใหญ่ที่สุดที่เป็นเจ้าภาพฟุตบอลโลก ทำลายสถิติเดิมของสหรัฐในฟุตบอลโลก 1994
การแข่งขันระดับทวีปยุโรป.
ลีกรัสเซียเป็นลีกที่แข็งแกร่งอันดับที่ 6 ของทวีปยุโรป เรียงตามค่าสัมประสิทธิ์ยูฟ่า
สโมสรจากรัสเซียได้เข้าร่วมแข่งขันยูฟ่าแชมเปียนส์ลีกและยูโรปาลีกอย่างสม่ำเสมอ โดยเคยประสบความสำเร็จระดับทวีปสามครั้ง ได้แก่ สโมสรกองทัพบกมอสโก ที่ชนะเลิศยูฟ่าคัพ ฤดูกาล 2004–05 และเซนิตเซนต์ปีเตอร์สเบิร์ก ที่ชนะเลิศยูฟ่าคัพ ฤดูกาล 2007–08 และยูฟ่าซูเปอร์คัพ 2008
ฟุตบอลหญิงยังคงไม่ได้รับความนิยมเทียบเท่าฟุตบอลชาย แต่ก็ได้รับความนิยมมากขึ้นในคริสต์ทศวรรษ 2000
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดนครนายก พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
คะแนนรวมเฉพาะจังหวัดนครนายก.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดนครนายก
เขตการเลือกตั้งที่ 1 ประกอบด้วยจังหวัดนครนายกทั้งจังหวัด
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นายชาญชัย อิสระเสนารักษ์ ว่าที่ ส.ส.เขต 1 จังหวัดนครนายก พรรคประชาธิปัตย์ และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดนครนายก โดยกำหนดวันเลือกตั้งใหม่คือวันที่ 20 มกราคม 2551
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายวุฒิชัย กิตติธเนศวร ผู้สมัครจากพรรคพลังประชาชนที่ได้รับเลือกตั้งไปก่อนหน้าไม่ต้องลงเลือกตั้งใหม่ในรอบนี้แต่ประการใด
วัดใหญ่บ้านบ่อ
วัดใหญ่บ้านบ่อ เป็นวัดราษฎร์สังกัดมหานิกายในหมู่ที่ 3 บ้านคลองหลวง ตำบลบ้านบ่อ อำเภอเมืองสมุทรสาคร จังหวัดสมุทรสาคร วัดมีเนื้อที่ 68 ไร่